Komisijos reglamentas (EEB) Nr. 2690/89
1989 m. rugsėjo 6 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 763/89 [2], ypač į jo 6 straipsnio 7 dalį,
kadangi Komisijos reglamento (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 1953/89 [4], 2 straipsnyje nustatyta, kad sviesto pardavimo kaina turi skirtis atsižvelgiant į koncentruoto sviesto riebalų kiekį; kadangi, atsižvelgiant į dabartinę sviesto rinkos ir intervencinių atsargų padėtį, ši diferenciacija jau nebereikalinga; kadangi reikėtų nustatyti vieną sviesto pardavimo kainą;
kadangi turėtų būti nustatyta tikslesnė Reglamento (EEB) Nr. 3143/85 2a straipsnio 5 dalyje numatyto perdirbimo užstato pateikimo data;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3143/85 iš dalies keičiamas taip:
1) 2 straipsnio
- 1 dalis pakeičiama taip:
"1. Sviestas, kuriam taikomas 1 straipsnis, iš sandėlių parduodamas kaina, lygia supirkimo kainai, kurią atitinkama intervencinė agentūra taiko sutarties sudarymo dieną, iš jos atėmus 151 ekiu už 100 kg perdirbimui į koncentruotą sviestą, kurio riebalų kiekis sudaro 96 % arba daugiau.",
- 4 dalies pirmoje pastraipoje suma "250 ekiu" keičiama suma "200 ekiu",
- 4 dalies antroje pastraipoje žodžiai "koncentruoto sviesto riebalų kiekis" išbraukiami.
2) 2a straipsnio 5 dalies pirmoje pastraipoje žodžiai "kol sviestą atsiima mažmeniniai prekiautojai" keičiami žodžiais "per 6 dalyje nurodytas 15 dienų".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. rugsėjo 6 d.